Баланстық және баланстан тыс

шоттардағы қалдықтар

туралы есеп нысанына

қосымша

Әкімшілік деректер нысанын толтыру бойынша түсіндірме

**Баланстық және баланстан тыс шоттардағы қалдықтар туралы есеп**

**(индексі - 700-N(D), кезеңділігі - күн сайын)**

**1-тарау. Жалпы ережелер**

1. Осы түсіндірме (бұдан әрі - Түсіндірме) «Баланстық және баланстан тыс шоттардағы қалдықтар туралы есеп» әкімшілік деректерді жинауға арналған нысанды (бұдан әрі - Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» 1995 жылғы 30 наурыздағы Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» 1995 жылғы 31 тамыздағы Қазақстан Республикасы Заңының 54-бабының 1-тармағына сәйкес әзірленді.

3. Нысан күн сайын жасалады, есепті күнінің соңындағы жағдай бойынша толтырылады.

Нысанды толтыру кезінде пайдаланылатын өлшем бірлігі теңге болып табылады. Құндық көрсеткіштер үтірден кейін екі таңбалы сандармен көрсетіледі.

4. Нысанға басшы немесе есепке қол қою функциясы жүктелген адам және орындаушы қол қояды.

5. Нысанды толтыру кезінде кодтар Нысан берілетін ақпараттық жүйеде пайдаланылатын анықтамалықтарға сәйкес көрсетіледі, күндер мынадай форматта көрсетіледі: «ЖЖЖЖ.КК.АА», мұнда «ЖЖЖЖ» - жылы, «КК» - күні, «АА» - айы.

6. Нысан мен Түсіндірмедегі шоттардың нөмірлері Нормативтік құқықтық актілерді мемлекеттік тіркеу тізілімінде № 6793 болып тіркелген Қазақстан Республикасы Ұлттық Банкі Басқармасының 2011 жылғы 31 қаңтардағы № 3 қаулысымен бекітілген Екінші деңгейдегі банктердегі, ипотекалық ұйымдардағы, «Қазақстанның Даму Банкі» акционерлік қоғамындағы және Қазақстан Республикасының бейрезидент-банктердің филиалдарындағы бухгалтерлік есептің үлгі шот жоспарына (бұдан әрі - Банктер шоттарының үлгі жоспары) сәйкес көрсетіледі.

7. Түсіндірмеде көрсетілген көрсеткіш ұсынылмайтын жағдайларды қоспағанда, барлық көрсеткіштер толтырылуы міндетті болып табылады.

**2-тарау. Нысанды толтыру бойынша түсіндірме**

8. Нысанда екінші деңгейдегі банктің баланстық (активтер, міндеттемелер, меншікті капитал, кіріс, шығыс) және баланстан тыс (шартты және ықтимал талаптар мен міндеттемелер, балансқа меморандумның шоттары) шоттарындағы қалдықтар туралы мәліметтер көрсетіледі.

9. 1, 2, 3, 4 және 6-жолдарда мәндер Нысан ұсынылатын ақпараттық жүйеде орналастырылған анықтамалықтардан таңдалады.

2, 3 және 4-жолдарда резиденттік белгісіне, экономика секторының кодына және валюта түріне сәйкес келетін кодтар Түсіндірмеге сәйкес осындай нақтылау қолданылатын шоттар үшін көрсетіледі.

10. 1-жолда Банктер шоттарының үлгі жоспарына сәйкес келетін шоттың төрт таңбалы нөмірі көрсетіледі.

11. 2-жолда мынадай кодтарға сәйкес резиденттік белгісі көрсетіледі:

«1» коды - Қазақстан Республикасының резиденті;

«2» коды - Қазақстан Республикасының бейрезиденті.

12. 3-жолда мынадай кодтарға сәйкес экономиканың секторлары көрсетіледі:

«1» коды - Орталық Үкімет;

«2» коды - өңірлік және жергілікті басқару органдары;

«3» коды - Орталық (ұлттық) банктер;

«4» коды - басқа депозиттік ұйымдар;

«5» коды - басқа қаржы ұйымдары;

«6» коды - мемлекеттік қаржылық емес ұйымдар;

«7» коды - мемлекеттік емес қаржылық емес ұйымдар;

«8» коды - үй шаруашылықтарына қызмет көрсететін коммерциялық емес ұйымдар;

«9» коды - үй шаруашылықтары.

13. 4-жолда мынадай кодтарға сәйкес валюталар тобының коды көрсетіледі:

«1» коды - теңге, Қазақстан Республикасының ұлттық валютасы;

«2» коды - еркін айырбасталатын валюта;

«3» коды - валюталардың басқа түрлері.

14. Активтер бойынша 2 және 3-жолдарда резиденттік белгісі және дебитордың (эмитенттің) экономика секторының коды, міндеттемелер бойынша - резиденттік белгісі және кредитордың экономика секторының коды көрсетіледі.

15. 2, 3 және 4-жолдарда көрсеткіштер 1011, 1012, 1601, 1602, 1610, 1651-1699, 1854, 1857, 1873, 1874, 2854, 2857, 2861, 2872, 2873, 3001, 3003, 3025, 3027, 3101, 3200, 3400, 3510, 3540, 3580, 3589, 3599 шоттар бойынша, 4 (төртінші), 5 (бесінші), 6 (алтыншы) және 7 (жетінші) сыныптардың шоттары бойынша көрсетілмейді.

16. 3-жолда көрсеткіш 1811, 1812, 1813, 1814, 1815, 1816, 1817, 1818, 1819, 1820, 1821, 1822, 1823, 1824, 1825, 1826, 1827, 1831, 1832, 1833, 1834, 1835, 1836, 1837, 1838, 1839, 1840, 1841, 1842, 1843, 1844, 1845, 1871, 1880, 2041, 2042, 2044, 2045, 2046, 2047, 2048, 2231, 2704, 2811, 2812, 2813, 2814, 2815, 2816, 2817, 2818, 2819, 2820, 2831, 2832, 2833, 2834, 2835, 2836, 2838, 2839, 2871, 2874, 2880, 3561, 3562, 3563 және 3564 шоттар бойынша ұсынылмайды.

17. 4-жолда көрсеткіш 1013, 1727, 2016, 2126, 2212, 2216, 2708 және 2717 шоттар бойынша ұсынылмайды.

18. «1» резиденттік белгісінің мәні бар 1007, 1009, 1603 және 1604-шоттар бойынша бағалы металдардан жасалған монеталар және «2» резиденттік белгісінің мәні бар Қазақстан Республикасының Ұлттық Банкі шығарған ұлттық валютадағы коллекциялық монеталар - бағалы металдардан жасалған монеталар және бейрезидент эмитенттердің коллекциялық монеталары көрсетіледі.

19. 1405, 1406, 1425, 1752 және 1864-шоттар бойынша 3-жолда вексель берушінің экономика секторының коды көрсетіледі.

20. 1201, 1202, 1205, 1206, 1208, 1209, 1452, 1453, 1454, 1456, 1457, 1459, 1481, 1482, 1483, 1485, 1486, 1491, 1492, 1494, 1495, 1744, 1745, 1746, 1750 және 1757 шоттар бойынша 2-жолда эмитенттің резиденттік белгісі, 3-жолда эмитенттің экономика секторының коды көрсетіледі.

21. 2301, 2303, 2306, 2401, 2402, 2405 және 2406 шоттар бойынша бағалы қағазды ұстаушының резиденттік белгісін және экономика секторының кодын дұрыс анықтау мүмкіндігі болмаған кезде бағалы қағаздың номиналды ұстаушысының (сенімгерлік меншік иесінің) резиденттік белгісі мен экономика секторының коды көрсетіледі.

22. Банктердің банк операцияларының жекелеген түрлерін жүзеге асыратын ұйымдарға салымдарын орналастыру бойынша операциялар 3-жолда экономика секторының тиісті кодын көрсете отырып, 1250-топтың «Басқа банктерде орналастырылған салымдар» шоттарында көрсетіледі.